கரந்தைத் திணை
புறத்திணைகளுள் [[வெட்சித் திணை|வெட்சிக்கு]] அடுத்து வைக்கப்படுவது, வெட்சிக்கு எதிரான அல்லது மாறான, '''கரந்தைத் திணையாகும்'''. பகைவர் கவர்ந்து சென்ற தம் ஆ நிரைகளை மீட்டுவருவதே இத்திணையாகும்.
 
 அக்கால மக்கள் வாழ்வில் [[இடையர்|இடைத்தொழில்]],  மிகமுக்கிய பங்கு வகித்தமையால் நாட்டின் [[பொருளாதாரம்]] பெரும்பான்மை இவற்றைச் சார்ந்தே இருந்தது, ஆதலின் ஒரு நாட்டின் ஆ நிரைகளை கவருவது அந்நாட்டைப் பொருளாதார வகையில் தாக்குவதாகும், எனவே, ஒரு நாட்டின் மேல் போர் தொடுக்க முனைகையில் அந்நாட்டின் ஆ நிரைகளைக் கவருவதான செயல் முதலில் இடம்பெற்றது, இதற்கு பதிலடியாய் பகைவர் கவர்ந்து கொண்ட தம் ஆ நிரைகளை மீட்டுவந்து தன்னாட்டை (நாட்டின் பொருளாதாரத்தை) காப்பது அவசியமாகிறது, அதுவே கரந்தையாய் இடம்பெற்றது.
 
 மேலும், ஆரம்பகாலங்களில் மக்கள் சிறு கூட்டங்களாய் வாழத் துவங்குகையில் தங்களோடு ஆ நிரைகளையும் பேணி வந்தனர், இரண்டு சிறுகுடிகளுக்கிடையே போர் நிகழ்கையில் ஒருவர் மற்றொருவரின் ஆ நிரைகளை கவருவதும் அதை இவர்கள் மீட்டுக்கொள்வதும் இயல்பு, இதுவே பிற்கால பேரரசுகளின் போர் முறையிலும் தொற்றிக்கொண்டுவிட்டது.
 
 &lt;blockquote&gt;வெட்சி நிரை கவர்தல் ; '''மீட்டல் கரந்தையாம்'''&lt;br /&gt;
 வட்கார் மேல் செல்வது வஞ்சி ; உட்காது&lt;br /&gt;
 எதிர்ஊன்றல் காஞ்சி ; எயில்காத்தல் நொச்சி&lt;br /&gt;
 அது வளைத்தல் ஆகும் உழிஞை - அதிரப்&lt;br /&gt;
 பொருவது தும்பையாம் ; போர்க்களத்து மிக்கோர்&lt;br /&gt;
 செரு வென்றது வாகையாம் &lt;/blockquote&gt;
 
 புறத்திணைகளின் செய்திகளை கூறும் இந்தப் பழம்பாடல் கரந்தைத் திணைக்கான செய்தியை உரைக்கிறது.&lt;br /&gt;
 பகைவர் கவர்ந்துசென்ற ஆ நிரைகளை மீட்பதான போர்ச் செயலில் ஈடுபடுவோர் கரந்தைப் பூவை அணிவது வழக்காய் இருந்ததினால் இத்திணைக்கு அப்பெயர் வந்தது. கரந்தை என்பது ''கொட்டைக் கரந்தை'' என்னும் ஒரு [[பூண்டு]] வகையாகும்.
 
 ==தொல்காப்பியத்தில் கரந்தைத் திணை==
 
 இன்றைய நிலையில் புலவர்கள் கரந்தை என்னும் திணையை தனித்ததாய் வெட்சிக்கு அடுத்து வைப்பர், ஆனால் [[தொல்காப்பியர்]] கரந்தையை வெட்சியினுள் அடக்கிவிடுகிறார்.
 
 &lt;blockquote&gt;'''வெறியறி சிறப்பின்...&lt;br&gt;...&lt;br&gt;அனைக்கு உரி மரபினது கரந்தை...&lt;br&gt;&lt;br&gt;''' -தொல்-பொருள்-2-5
 &lt;/blockquote&gt;
 
 என்று கரந்தையை வெட்சியின் ஒரு பிரிவாகவே சொல்லியிருக்கிறார் தொல்காப்பியர்.
 
 வெட்சியின் போர் முறைக்கு எதிரானது அல்லது மாறானது கரந்தை, அஃதாவது வெட்சி ஆ நிரைகளை கவர்வது என்றால் கரந்தை அவற்றை மீட்பது ஆகும், என்பதினால் தொல்காப்பியர் இவ்வாறு அடக்கியுள்ளார். மேலும் தொல்காப்பியர் காலத்தில் கரந்தை தனக்குரிய துறைகள் பெற்று வளர்ந்திராமல் இருந்திருக்கலாம், அதனாலும் இவ்வாறு அடக்கப்பெற்றிருக்கலாம்.
 
 ==புறப்பொருள் வெண்பாமாலையில் கரந்தைத் திணை==
 {{விக்கிமூலம் | புறப்பொருள் வெண்பாமாலை/கரந்தைப் படலம்}}
 [[தொல்காப்பியம்|தொல்காப்பியத்திற்கு]] பிறகு தமிழில் புறப்பொருள் பற்றி கிடைக்கும் இலக்கண நூல் [[புறப்பொருள் வெண்பாமாலை]]யாகும். இது கரந்தையை பின்வருமாறு உரைக்கிறது,
 
 &lt;blockquote&gt;'''மலைத் தெழுந்தோர் மறம் சாயத்&lt;br /&gt;தலைக் கொண்ட நிரை பெயர்த்து அன்று'''&lt;br /&gt;&lt;br /&gt;-பு.பொ.வெ.மா-கரந்தை-1&lt;/blockquote&gt;
 
 அஃதாவது, தாம் மலைக்குமாறு திடீரென வந்துத் தாக்கி தம் ஆ நிரைகளை கவர்ந்தவர்களின் மறம் (வீரம்) சாயுமாறு திருப்பித்தாக்கி அவர் கொண்ட தம் ஆக்களை மீட்டல் கரந்தையாகும்.
 
 ===கரந்தையின் துறைகள்===
 
 கரந்தையானது [[கரந்தை]], [[கரந்தை அரவம்]], [[அதரிடைச்செலவு]], [[அரும்போர்மலைதல்]], [[புண்ணொடு வருதல்]], [[போர்களத்து ஒழிதல்]], [[ஆள்எறிபிள்ளை]], [[பிள்ளைத் தெளிவு]], [[பிள்ளையாட்டு]], [[கையறுநிலை]], [[நெடுமொழிகூறல்]], [[பிள்ளைப்பெயர்ச்சி]], [[வேத்தியன்மலிவு]], [[குடிநிலை]] எனப் பதிமூன்று துறைகளை உடையது என்று புறப்பொருள் வெண்பாமாலை உரைக்கிறது.
 
 &lt;blockquote&gt;'''கதமலி-கரந்தை, கரந்தைஅரவம்,&lt;br /&gt;அதரிடைச்செலவே, அரும்போர்மலைதல்,&lt;br /&gt;புண்ணொடுவருதல், போர்களத்துஒழிதல்,&lt;br /&gt;ஆள்எறிபிள்ளை, பிள்ளைத்தெளிவே,&lt;br /&gt;பிள்ளைஆட்டொடு, கையறுநிலையே,&lt;br /&gt;நெடுமொழிகூறல், பிள்ளைப்பெயர்ச்சி,&lt;br /&gt;வேத்தியன்மலிபே, மிகு-குடிநிலை, என&lt;br /&gt;அரும்கலை உணர்ந்தோர் அவை பதினான்கும்&lt;br /&gt;
 கரந்தையும் கரந்தைத் துறையும் என்ப'''&lt;br /&gt;&lt;br /&gt;-பு.பொ.வெ.மா-கரந்தை-1&lt;/blockquote&gt; &lt;ref&gt;நூலாசிரியர் “கரந்தையும் கரந்தைத் துறையும்” எனக்கொண்டதினால் “பதினான்கும்” என்றார், துறைகளை மட்டுமே கொள்ளின் பதின்மூன்றே ஆகும்.&lt;/ref&gt;
 
 ==சங்க இலக்கியத்தில் கரந்தைத் திணை==
 
 புறப்பொருள் பாடல்களை [[சங்க இலக்கியம்|சங்க இலக்கியத்தில்தான்]] பெரும்பாலும் காண்கிறோம், அதிலும் வெட்சி முதாலான திணைகளில் பொருந்திய பாடல்கள் [[புறநானூறு|புறநானூறில்]] மட்டுமே காணப்படுகின்றன.
 
 புறநானூறில் கரந்தைத் திணையில் அமைந்த பாடல்களின் வரிசை எண்கள் பின்வருமாறு,
 :259, 260, 263, 264, 265, 270, 290, 291, 298
 
 இப்பாடல்களுள்,
 *259-ம் பாடல் ''போர்மலைதல்'' என்னும் துறையிலும்
 *263-265, 270 ஆகிய பாடல்கள் ''கையறுநிலை'' என்னும் துறையிலும்
 *290ம் பாடல் ''குடிநிலை உரைத்தல்'' என்னும் துறையிலும்
 *291ம் பாடல் ''வேத்தியல்'' என்னும் துறையிலும்
 *298ம் பாடல் ''நெடுமொழி'' என்னும் துறையிலும் அமைந்துள்ளன.
 
 ==குறிப்புகள்==
 &lt;references/&gt;
 
 {{புறத்திணைகள்}}
 
 [[பகுப்பு:புறநானூறு]]
 [[பகுப்பு:தமிழர் போரியல்]]